આ વાત જેટલી 17’ના ઉંબરે ઉભેલી ,ને પાંખો ફફડાવવા થનગનતી લેડી બર્ડ’ની છે તેટલી જ તેની માં મેરિઅન’ની ( આ મુવી માટે જ ઓસ્કાર નોમિનેટેડ એવી ઠરેલ એક્ટ્રેસ Laurie Metcalf ) પણ છે કે જે પોતે એક અબ્યુસીવ અને આલ્કોહોલિક મા’ની દીકરી હતી કે જેણે સ્વપ્નોથી વધુ સંઘર્ષ જોયા હતા અને હજુ પણ જોઈ જ રહી છે – પતિ’ની નોકરી છૂટી જવી અને ડિપ્રેશન , એડોપ્ટેડ છોકરો અને તેની ગર્લફ્રેન્ડ’ને સાચવવા , ઘરના બધાય કામ કરવા સાથે ડબલ શિફ્ટ’માં નોકરી કરવી ! એ લેડી બર્ડ’ને સતત ટોકટોક કરે છે કેમકે જે મુશ્કેલીઓ તેણે જોઈ હતી તે પોતાની દીકરી ન વેઠે અને જીવનમાં કૈક કરી બતાવે એ જ એનું એકમાત્ર ધ્યેય હતું. જોકે લેડી બર્ડ પણ પોતાની મા’ની એકદમ નજીક છે અને મેરિઅન પણ તે સંતુલન જાળવી રાખે છે પણ મહદંશે બંને માને છે કે કોઈ કોઈને સમજતું નથી ~ એક મસ્ત દ્રશ્યમાં : મેરિઅન કહે છે – આઈ લવ યુ અને મને તારી ચિંતા છે. ત્યારે દીકરી કહે છે એ તો ઠીક પણ તને હું ગમું છું ? આ જ સંવાદ આગળ વધે છે ત્યારે મા એમ કહે છે કે હું તારું શ્રેષ્ઠતમ જોવા માંગુ છું ત્યારે લેડી બર્ડ કહે છે કે શું થાય કે ,આ જ મારુ શ્રેષ્ઠતમ હોય ? – બસ આવા જ સંઘર્ષોથી મા-દીકરીના સંબંધોનો પિંડ ઘડાયો હતો કે જેને કયો આકાર મળશે , તે બંને જાણતા ન હતા ! પણ આ બધા વચ્ચે દરવાજે નોક કરીને આવતા પપ્પા પોતાને જાણતા/સમજતા હતા તેની ક્રિસ્ટિન . . ઉપ્સ ! લેડી બર્ડ’ને ખુશી હતી પણ એક સમય એવો પણ આવે છે કે જયારે લેડી બર્ડને જાણ થાય છે કે પપ્પા તો લાંબા સમયથી ડિપ્રેશનની ગોળીઓ લેતા હતા અને તેને એની ખબર સુધ્ધાં ન્હોતી! પપ્પા ડિપ્રેસ્ડ હતા તો પોતે ડેસ્પરેટ હતી ~ ફર્સ્ટ ક્રસ્ટ કમ લવ શોધવા ને રોમેન્ટિક લા લા લા કરવા ! અને એ દરમ્યાન જ તે બે સંબંધોમાં પછડાટ પણ ખાય છે ને લટકામાં પોતાની બેસ્ટ ફ્રેન્ડ સાથે પણ બગાડી બેસે છે ! તો છે ને , આ એક પોતે રોંગ સાઈડ ઓફ ટ્રેકસ પર રહેતી , ફેન્ટસીમાં ઊડતી ને રિયાલિટી’ના ઝાડી-ઝાંખરા’માં ભેરવાઈ પડતી પરફેક્ટ ટીનેજ ટેલ ?